钦定古今图书集成/明伦汇编/氏族典/第391卷 > 李神福
## 钦定古今图书集成/明伦汇编/氏族典/第391卷 > 李神福

按《宋史李神福传》：“神福，开封人。父继美，仕后唐为内
侍，显德初为御厨都监。太宗即位，授入内高品，迁殿
头。太平兴国六年，擢入内高品押班，迁副都知，勾当
翰林司，转入内内班都知。淳化四年，迁崇仪副使，转
入内黄门都知。真宗即位，迁皇城使、内侍省入内内
侍都知，领恩州团练使。咸平二年秋，阅兵东郊，以神”
福为大内都部署。是冬，幸大名，为行宫使。景德三年，
改宣政使。从谒诸陵，复为行宫使。大中祥符初，授宣
庆使，领昭州防御使。三年，卒。